# data[].attributes.attachment_link.readable_text
จากวิกิพีเดีย สารานุกรมเสรี

แดง ( ชื่อวิทยาศาสตร์: Xylia xylocarpa) เป็นไม้ต้นขนาดใหญ่ สูงได้ถึง 30 เมตร (สูงสุด 37 เมตร) จัดอยู่ใน วงศ์ถั่ว (Fabaceae) เป็นไม้ที่ชอบขึ้นในป่าเต็งรัง, ป่าเบญจพรรณ และป่าสัก กระจายพันธุ์ใน เอเชียใต้และ เอเชียตะวันออกเฉียงใต้ ในประเทศไทยขึ้นได้ทั่วทุกภาค

ลำต้นค่อนข้างเปล่า ตรง หรือเป็นปุ่มปม เรือนยอดรูปทรงกลม หรือเก้งก้าง ไม่ค่อยแน่นอน สีเขียวอมแดง เปลือกเรียบสีเทาอมแดง ตกสะเก็ดออกเป็นแผ่นกลมบาง ๆ รอบลำต้น เมื่อสับเปลือกทิ้งไว้จะได้ชันสีแดง ยอดอ่อนมีขนสีเหลืองปกคลุม ใบเป็นช่อแบบขนนกสองชั้น ก้านใบยาว 2-7 เซนติเมตร ช่อใบยาว 10-22 เซนติเมตร แต่ละช่อมีใบย่อย 4-5 คู่ ใบย่อยรูปไข่หรือรูปไข่แกมรูปขอบขนาน แผ่นใบมักจะเบี้ยว มีขนาดไม่เท่ากัน กว้าง 3-7 เซนติเมตร ยาว 7-20 เซนติเมตร ปลายใบแหลมมน ฐานใบมักจะเบี้ยว ใบแก่ไม่มีขนปกคลุม หรืออาจจะมีขนประปรายด้านท้องใบเล็กน้อย ก้านใบย่อยยาว 2-4 มิลลิเมตร ดอกสีเหลือง ขนาดเล็ก ขึ้นอัดกันแน่นบนช่อกลมเดี่ยว ๆ หรือแตกกิ่งก้าน หรือขึ้นเป็นกลุ่ม ๆ ขนาดเส้นผ่าศูนย์กลาง แต่ละช่อประมาณ 1.4 เซนติเมตร ก้านช่อดอกยาว 2-5 เซนติเมตร มีขนปกคลุมประปราย กลีบรองดอกเชื่อมติดกันคล้ายรูประฆัง ตรงปลายแยกออกเป็น 5 กลีบ มีขนสีเหลืองปกคลุม กลีบดอก 5 กลีบติดกันเล็กน้อยที่บริเวณฐาน เกสรตัวผู้มี 10 อัน แยกจากกันเป็นอิสระยื่นออกมานอกดอก ดอกจะออกมาพร้อมกับใบอ่อนระหว่างเดือน กุมภาพันธ์ถึง มีนาคม ฝักจะแก่ประมาณเดือน ตุลาคมถึง ธันวาคม ผลเป็นฝักแบน รูปขอบขนานเรียวและโค้งงอที่ส่วนปลาย ฝักแข็ง ยาวประมาณ 7-10 เซนติเมตร สีน้ำตาลอมเทา ผิวเรียบ ไม่มีขนปกคลุม ไม่มีก้าน เมื่อฝักแก่จะแตกออกเป็น 2 ซีก ผนังของฝักที่แตกมักจะม้วนบิดงอ เมล็ดแบนเรียวแหลม ยาวรีหรือเกือบกลม ยาว 0.4-0.7 นิ้ว กว้าง 0.35-0.5 นิ้ว สีน้ำตาลเป็นมัน เปลือกหุ้มเมล็ดแข็งพอประมาณ เมล็ดแม้จะผ่านไปเป็นระยะเวลานานกว่า 1 ปี ก็สามารถงอกได้หากอยู่ในสภาวะแวดล้อมที่เหมาะสม ฝักหนึ่งมีจำนวนหลายเมล็ด

เปลือกต้นแดง

แดง เป็นไม้ที่ใช้ประโยชน์ ด้วยการใช้เนื้อไม้ในเชิงอุตสาหกรรมป่าไม้ ใช้ทำ เฟอร์นิเจอร์ และเครื่องใช้ต่าง ๆ เนื้อไมีสีแดงเรื่อ ๆ หรือสีน้ำตาลอมแดง เสี้ยนเป็นลูกคลื่น หรือมักสน เนื้อละเอียดพอประมาณ มีความแข็งแรง มี ความถ่วงจำเพาะ ประมาณ 1.18 ดอก เปลือกและแก่นใช้บำรุงหัวใจ แก้ไข้ แก้ช้ำใน

แดงเป็น พันธุ์ไม้มงคลพระราชทานประจำ จังหวัดตาก และมีชื่อเรียกต่างออกไปตามแต่ละท้องถิ่น อาทิ "คว้าย" (เชียงใหม่, กาญจนบุรี), "ไคว" (แพร่ แม่ฮ่องสอน) "จะลาน, จาลาน, ตะกร้อม, สะกรอม" (จันทบุรี), ", ปราน" (สุรินทร์) เป็นต้น

# data[].attributes.attachment_link.title
แดง (พรรณไม้) - วิกิพีเดีย

# data[].attributes.attachment_link.description
จากวิกิพีเดีย สารานุกรมเสรี แดง ( ชื่อวิทยาศาสตร์: Xylia xylocarpa) เป็นไม้ต้นขนาดใหญ่ สูงได้ถึง 30 เมตร (สูงสุด 37 เมตร) จัดอยู่ใน วงศ์ถั่ว (Fabaceae) เป็นไม้ที่ชอบขึ้นในป่าเต็งรัง, ป่าเบญจพรรณ และป่าสัก กระจายพันธุ์ใน เอเชียใต้และ เอเชียตะวันออกเฉียงใต้ ในประเทศไทยขึ้นได้ทั่วทุกภาค ลำต้นค่อนข้างเปล่า ตรง หรือเป็นปุ่มปม เรือนยอดรูปทรงกลม หรือเก้งก้าง ไม่ค่อยแน่นอน สีเขียวอมแดง เปลือกเรียบสีเทาอมแดง ตกสะเก็ดออกเป็นแผ่นกลมบาง ๆ รอบลำต้น เมื่อสับเปลือกทิ้งไว้จะได้ชันสีแดง ยอดอ่อนมีขนสีเหลืองปกคลุม ใบเป็นช่อแบบขนนกสองชั้น ก้านใบยาว 2-7 เซนติเมตร ช่อใบยาว 10-22 เซนติเมตร แต่ละช่อมีใบย่อย 4-5 คู่ ใบย่อยรูปไข่หรือรูปไข่แกมรูปขอบขนาน แผ่นใบมักจะเบี้ยว มีขนาดไม่เท่ากัน

# data[].attributes.headline
ลักษณะทางพฤษศาสตร์

# data[].attributes.subject
ลักษณะทางพฤษศาสตร์

# data[].attributes.attachment_link.readable_text
ชื่อท้องถิ่น :

ไปรน์(ศรีษะเกษ)

ชื่อวิทยาศาสตร์ :

Xylia xylocarpa (Roxb.) Taub. kerrii (Craib & Hutch.) I.C.Nielsen

ลักษณะวิสัย :

ไม้ยืนต้น

ลักษณะทางพฤกษศาสตร์ :

ไม้ต้นขนาดกลางถึงใหญ่ สูงถึง 25 เมตร ผลัดใบ เรือนยอดรูปทรงกลมหรือทรงกระบอก ลำต้นค่อนข้างเปลาตรง หรือเป็นปุ่มปม เปลือกสีเทาอมน้ำตาลหรือสีเทาปนเขียวเรียบหรือแตกล่อนเป็นแผ่นบางๆ เนื้อไม้สีน้ำตาลแดง กิ่งก้านและยอดอ่อนมีขนละเอียดสีเหลือง
ใบ :
ประกอบแบบขนนกสองชั้น ปลายคู่ เรียงสลับ ช่อย่อยมี 1 คู่ ออกที่ปลายช่อใหญ่มีต่อมระหว่างซอกช่อย่อย แต่ละช่อย่อยมีใบย่อย 4-5 คู่ เรียงตรงข้าม ใบรูปไข่แกมรูปขอบขนาน กว้าง 4.5-9 ซม. ยาว 7-20 ซม. ปลายใบแหลมหรือมน โคนใบมน ผิวใบด้านล่างมีขนสั้นนุ่มสีน้ำตาล เส้นแขนงใบข้างละ 8-11 เส้น ก้านใบยาว 2-5 มม.
ดอก :
สีเหลือง ออกเป็นช่อแบบช่อกระจุก ตามปลายยอดหรือซอกใบใกล้ปลายกิ่ง ช่อดอกรวมกลม กว้าง 2-2.5 ซม. กลีบเลี้ยง โคนเชื่อมติดกันเป็นรูประฆังปลายแยก 5 แฉก กลีบดอก 5 กลีบ ติดกันเล็กน้อยที่บริเวณฐาน เกสรเพศผู้ 10 อัน มีกลิ่นหอม
ผล :
เป็นฝักแห้งแตก แบนและแข็ง รูปโค้ง ขั้วผลสอบเรียว ปลายผลเรียวและโค้งงอ ผิวเรียบ สีน้ำตาลลอมเทา เมื่อแก่จะแตกเป็น 2 ซีก เมล็ด แบนสีน้ำตาล 10 เมล็ด

สภาพทางนิเวศวิทยา :

การปลูกและการขยายพันธุ์ :

สภาพดินที่ค่อนข้างอุดมสมบูรณ์ ต้องการแสงแดด โดยการเพาะเมล็ด

รายละเอียดการใช้ประโยชน์ :

- เนื้อไม้ใช้ในการก่อสร้างบ้านเรือนและทำเครื่องใช้ในครัวเรือน [1], [2] - ใบอ่อน รับประทานได้ [2] - ดอก แก้ไข้ - ผลแก่ที่แตกอ้าบานออกทำเป็นไม้ประดับแห้งได้ [3]

แหล่งอ้างอิง :

[1] ผู้ดำเนินงานโครงการให้ความรู้ด้านพฤกษศาสตร์แก่บุคลากรและนักศึกษามหาวิทยาลัยเชียงใหม่. 2553ภายใต้โครงการพัฒนาศักยภาพสู่ความเป็นมหาวิทยาลัยสร้างเสริมสุขภาพมหาวิทยาลัยเชียงใหม่. [2] สวนหลวง ร. ๙. 2547. ไม้นามตามถิ่น. พิมพ์ครั้งที่ 1. อมรินทร์พริ้นติ้งแอนด์พับลิชชิ่ง จำกัด. กรุงเทพมหานคร. [3] เอื้อมพร วีสมหมาย และปณิธาน แก้วดวงเทียน. 2552. ไม้ป่ายืนต้นของไทย 1. พิมพ์ครั้งที่ 2. เอช เอ็น กรุ๊ป จำกัด. กรุงเทพมหานคร. [4] ต้นไม้และดอกไม้ประจำจังหวัด http://www.panmai.com/ 23082553

ประเภทของการใช้ประโยชน์ :

ไม่ได้ระบุประเภทการใช้ประโยชน์

หมายเหตุ :

ต้นไม้ประจำจังหวัดตาก

# data[].attributes.attachment_link.description
ชื่อท้องถิ่น : ไปรน์(ศรีษะเกษ) ชื่อวิทยาศาสตร์ : Xylia xylocarpa (Roxb.) Taub. kerrii (Craib & Hutch.) I.C.Nielsen ลักษณะวิสัย : ไม้ยืนต้น ลักษณะทางพฤกษศาสตร์ : ไม้ต้นขนาดกลางถึงใหญ่ สูงถึง 25 เมตร ผลัดใบ เรือนยอดรูปทรงกลมหรือทรงกระบอก ลำต้นค่อนข้างเปลาตรง หรือเป็นปุ่มปม เปลือกสีเทาอมน้ำตาลหรือสีเทาปนเขียวเรียบหรือแตกล่อนเป็นแผ่นบางๆ เนื้อไม้สีน้ำตาลแดง กิ่งก้านและยอดอ่อนมีขนละเอียดสีเหลือง ใบ : ประกอบแบบขนนกสองชั้น ปลายคู่ เรียงสลับ ช่อย่อยมี 1 คู่ ออกที่ปลายช่อใหญ่มีต่อมระหว่างซอกช่อย่อย แต่ละช่อย่อยมีใบย่อย 4-5 คู่ เรียงตรงข้าม ใบรูปไข่แกมรูปขอบขนาน กว้าง 4.5-9 ซม. ยาว 7-20 ซม.

# data[].attributes.attachment_link.title
ต้นแดง สรรพคุณและประโยชน์ของต้นแดง 15 ข้อ !

# data[].attributes.attachment_link.description
ต้นแดง ภาษาอังกฤษ Iron wood ชื่อวิทยาศาสตร์ Xylia xylocarpa. ประโยชน์ต้นแดง สรรพคุณต้นแดง การเพาะต้นแดง ลักษณะต้นแดง แหล่งที่พบต้นแดง พืชสมุนไพรต้นแดง